Rikunarita-ORG/Wikinium huggingface dataset:
# പ്രാണിപഠനശാസ്ത്രം

**ഇംഗ്ലീഷ് വിലാസം**
പ്രദർശിപ്പിക്കുക

ഒരു ഫാസ്മിഡ്, ഒരു ഇലയെ അനുകരിക്കുന്ന രീതിയിൽ
ജന്തുശാസ്ത്രത്തിൽ പ്രാണികളെപ്പറ്റി പഠിക്കുന്ന ശാഖയാണ് **പ്രാണിപഠനശാസ്ത്രം** അഥവാ **എന്റമോളജി (Entomology).** സുവോളജിയിൽ പലതായി വർഗ്ഗീകരിച്ചിരിക്കുന്ന മേഖലകളെ പോലെ, എൻ‌ടോമോളജിയും ടാക്സൺ അടിസ്ഥാനമാക്കിയുള്ള വിഭാഗമാണ്; പ്രാണികളുമായി ബന്ധപ്പെട്ട അന്വേഷണങ്ങളിൽ ശ്രദ്ധ കേന്ദ്രീകരിക്കുന്ന ഏതു തരത്തിലുള്ള ശാസ്ത്രീയ പഠനവും കീമോളജിയാണ്. അതിനാൽ തന്മാത്ര ജനിതകശാസ്ത്രം, അവയുടെ പെരുമാറ്റത്തെ കുറിക്കുന്ന ശാഖ, ബയോമെക്കാനിക്സ്, ബയോകെമിസ്ട്രി, സിസ്റ്റമാറ്റിക്സ്, ഫിസിയോളജി, ഡവലപ്മെൻറ് ബയോളജി, ഇക്കോളജി, മോർഫോളജി, പാലിയന്റോളജി എന്നിങ്ങനെ വൈവിധ്യമാർന്ന വിഷയങ്ങളുടെ പല വിഭാഗങ്ങളുമായി എൻ‌ടോമോളജി ബന്ധപ്പെട്ടു കിടക്കുന്നു. പ്രാണിപഠനശാസ്ത്ര (entomologist) മേഖലയിൽ സേവനമനുഷ്ഠിച്ച ആദ്യത്തെ ഭാരതീയനായിരുന്നു ഡോ. കെ. കുഞ്ഞിക്കണ്ണൻ. ഷട്‌പദവിജ്ഞാനീയവുമായി ബന്ധപ്പെട്ട് നിരവധി പുസ്തകങ്ങൾ അദ്ദേഹം പ്രസിദ്ധീകരിച്ചിരുന്നു.

## അവലംബം
# ചരിത്രാതീതകാലം

**ഇംഗ്ലീഷ് വിലാസം**
പ്രദർശിപ്പിക്കുക

വേണ്ടത്ര വ്യക്തമായ രേഖകളില്ലാത്ത കാലമാണ്‌ **ചരിത്രാതീതകാലം**. എഴുതപ്പെട്ട ചരിത്രമില്ലാത്ത വിദൂരഭൂതകാലമാണിത്. ശിലായുഗം, ലോഹയുഗം (അയോയുഗം, വെങ്കലയുഗം എന്നിവ ചേർന്നത്) എന്നിങ്ങനെ ചരിത്രാതീതകാലത്തെ രണ്ടായി തിരിക്കാം.

## ശിലായുഗം

### പ്രാചീനശിലായുഗം

മനുഷ്യജീവിതം ആരംഭിച്ചത് പ്രാചീനശിലായുഗത്തിലാണെന്ന് കണക്കാക്കുന്നു. ശിലകൊണ്ടുള്ള ആയുധങ്ങൾ നിർമ്മിക്കപ്പെട്ടത് ഇക്കാലത്താണ്‌.

### മീസോലിത്തിക് കാലഘട്ടം

പ്രാചീനശിലായുഗത്തിനും നവീനശിലായുഗത്തിനും ഇടയിലുള്ള കാലഘട്ടമാണിത്. കാർഷികരംഗത്തെ പുരോഗതിയാണ്‌ ഇക്കാലത്തെ പ്രധാനനേട്ടം.

### നവീനശിലായുഗം

ചെത്തിമിനുക്കിയ ആയുധങ്ങൾ ഉപയോഗിച്ചു തുടങ്ങിയത് ഇക്കാലത്താണ്‌. മൃഗങ്ങളെ ഇണക്കിവളർത്തി, മൺപാത്രങ്ങളും വസ്ത്രങ്ങളും നിർമ്മിച്ചു എന്നിവ ഈ യുഗത്തിന്റെ നേട്ടങ്ങളാണ്‌.

## ലോഹയുഗം

നവീനശിലായുഗത്തിന്റെ തുടർച്ചയായിരുന്നു ലോഹയുഗം. ഇരുമ്പിന്റെയും ഓടിന്റെയും കണ്ടുപിടിത്തവും ഉപയോഗവുമാണ്‌ ഇക്കാലത്തെ പ്രത്യേകതകൾ.

### വെങ്കലയുഗം

ചെമ്പാണ്‌ മനുഷ്യൻ ആദ്യം കണ്ടെത്തിയ ലോഹം. ഈജിപ്റ്റിലും പശ്ചിമേഷ്യയിലുമാണ്‌ ചെമ്പ് ഉപയോഗിക്കാൻ തുടങ്ങിയത്. മാർദ്ദവമുള്ളതുകൊണ്ട് കടുപ്പമുള്ള ഉപകരണങ്ങൾ നിർമ്മിക്കാൻ കഴിഞ്ഞിരുന്നില്ല. ഓടിന്റെ കണ്ടുപിടിത്തത്തോടെ ആ കുറവ് പരിഹരിക്കപ്പെട്ടു. വിവിധ തരം ആയുധങ്ങളും പാത്രങ്ങളും നിർമ്മിക്കപ്പെട്ടത് ഇക്കാലത്താണ്‌.

### അയോയുഗം

ഇരുമ്പിന്റെ ഉപയോഗം വ്യാപകമായത് ഇക്കാലത്താണ്‌. വാണിജ്യപുരോഗതിയും ഈ യുഗത്തിന്റെ പ്രത്യേകതകളിലൊന്നാണ്‌.
# കൊളംബിയ

**ഇംഗ്ലീഷ് വിലാസംറിപബ്ലിക് ഓഫ് കൊളംബിയ**|

|  |  |
| --- | --- |
|  |  |
| ദേശീയ പതാക | ദേശീയ ചിഹ്നം |

 |
| ആപ്തവാക്യം: |
| ദേശീയ ഗാനം: |
|  |
| **തലസ്ഥാനം** | ബൊഗോട്ട  |
| **രാഷ്ട്രഭാഷ** | സ്പാനിഷ് |
| **ഗവൺമന്റ്‌പ്രസിഡന്റ്** | റിപബ്ലിക് അൽ‌വാരോ യുരീബെ വെലെസ് |
| **സ്വാതന്ത്ര്യം** | ജൂലൈ 20, 1810 |
| **വിസ്തീർണ്ണം** |   11,41,748ചതുരശ്ര കിലോമീറ്റർ |
| **ജനസംഖ്യ**  • ജനസാന്ദ്രത |   44,531,434 (2003) 93/ച.കി.മീ |
| **നാണയം** | പെസോ (`COP`) |
| **ആഭ്യന്തര ഉത്പാദനം** | {{{GDP}}} ({{{GDP Rank}}}) |
| **പ്രതിശീർഷ വരുമാനം** | {{{PCI}}} ({{{PCI Rank}}}) |
| **സമയ മേഖല** | UTC -5 |
| **ഇന്റർനെറ്റ്‌ സൂചിക** | .co |
| **ടെലിഫോൺ കോഡ്‌** | `+57` |
|  |

**കൊളംബിയ** (ഇംഗ്ലീഷ്:  Colombia) ഔദ്യോഗികമായി റിപ്പബ്ലിക് ഓഫ് കൊളംബിയ എന്നറിയപ്പെടുന്ന ദക്ഷിണ അമേരിക്കൻ വൻ‌കരയിലെ ഒരു രാജ്യമാണ്. വടക്കേ അമേരിക്കയിൽ ദ്വീപസമൂഹങ്ങളുമുണ്ട്. വടക്ക് കരീബിയൻ കടൽ, കിഴക്കും വടക്കുകിഴക്കും വെനിസ്വെല, തെക്കുകിഴക്ക് ബ്രസീൽ; തെക്കും തെക്കുപടിഞ്ഞാറും ഇക്വഡോർ, പെറു; പടിഞ്ഞാറ് പസഫിക് സമുദ്രം, വടക്ക് പടിഞ്ഞാറ് പനാമ എന്നിവയാണ് കൊളംബിയൻ പ്രധാന ഭൂപ്രദേശത്തിന്റെ അയൽ രാജ്യങ്ങൾ. ക്രിസ്റ്റഫർ കോളംബസിൽ നിന്നാണ് കൊളംബിയ എന്ന പേരു ലഭിച്ചത്. കൊളംബിയയെ 32 ഡിപ്പാർട്ട്മെന്റുകളായി തിരിച്ചിരിക്കുന്നു. തലസ്ഥാനമായ ബൊഗോട്ട, പ്രധാന സാമ്പത്തിക, സാംസ്കാരിക കേന്ദ്രത്തിന് ആതിഥേയത്വം വഹിക്കുന്ന രാജ്യത്തെ ഏറ്റവും വലിയ നഗരം കൂടിയാണ്. മെഡലിൻ, കാലി, ബാരൻക്വില്ല, കാർട്ടജീന, സാന്താ മാർട്ട, കുക്കുട്ട, ഇബാഗു, വില്ലാവിസെൻസിയോ, ബുക്കാറമാംഗ എന്നിവയാണ് മറ്റ് പ്രധാന നഗരപ്രദേശങ്ങൾ. ഇത് 1,141,748 ചതുരശ്ര കിലോമീറ്റർ (440,831 ചതുരശ്ര മൈൽ) വിസ്തൃതിയുള്ളതും ഏകദേശം 52 ദശലക്ഷം ജനസംഖ്യയുള്ളതുമാണ്. ഭാഷ, മതം, പാചകരീതി, കല എന്നിവയുൾപ്പെടെയുള്ള അതിന്റെ സമ്പന്നമായ സാംസ്കാരിക പൈതൃകം ഒരു കോളനി എന്ന നിലയിലുള്ള അതിന്റെ ചരിത്രത്തെ പ്രതിഫലിപ്പിക്കുന്നതും യൂറോപ്പ്, മിഡിൽ ഈസ്റ്റ് എന്നിവിടങ്ങളിൽനിന്നുമുള്ള കുടിയേറ്റം കൊണ്ടുവന്ന സാംസ്കാരിക ഘടകങ്ങൾ, ആഫ്രിക്കൻ പ്രവാസികൾ കൊണ്ടുവന്ന സംസ്കാരം, കോളനിവൽക്കരണത്തിന് മുമ്പുള്ള വിവിധ തദ്ദേശീയ നാഗരികതകൾ എന്നിവയുമായി ലയിക്കുന്നു.

## അവലംബങ്ങൾ

| **തെക്കേ അമേരിക്ക** |
| --- |
|
അർജന്റീന • ബൊളീവിയ • ബ്രസീൽ • ചിലി • കൊളംബിയ • ഇക്വഡോർ • ഫോക്ക്‌ലാന്റ് ദ്വീപുകൾ (ബ്രിട്ടന്റെ അധീശത്വത്തിൽ) • ഫ്രഞ്ച് ഗയാന (ഫ്രഞ്ച് ഭരണ പ്രദേശം) • ഗയാന • പരാഗ്വെ • പെറു • സുരിനാം • ഉറുഗ്വെ • വെനിസ്വേല |
# ഗാഗൗസ് ഭാഷ

**ഇംഗ്ലീഷ് വിലാസം**

| Gagauz |
| --- |
| gagauz dili, gagauzça |
| ഉച്ചാരണം | [ɡaɡaˈuzd͡ʒa] |
| ഉത്ഭവിച്ച ദേശം | Moldova, Ukraine, Russia, Turkey |
| ഭൂപ്രദേശം | Gagauzia |
| മാതൃഭാഷയായി സംസാരിക്കുന്നവർ | 5,90,000 (2009) |
| ഭാഷാകുടുംബം | Turkic
* Common Turkic
	+ Oghuz
		- Western Oghuz
			* **Gagauz**
 |
| ലിപികൾ | Latin (Gagauz alphabet) |
| ഔദ്യോഗിക സ്ഥിതി |
| ഔദ്യോഗിക പദവി |  Gagauzia ( മൊൾഡോവ) |
| അംഗീകൃത ന്യൂനപക്ഷ ഭാഷ |  മൊൾഡോവ  ഉക്രൈൻ |
| ഭാഷാ കോഡുകൾ |
| ഐ.എസ്.ഒ. 639-3 | `gag` |
| ഗ്ലോട്ടോലോഗ് | `gaga1249` |
| ഭാഷാമണ്ഡലം (ലിംഗ്വാസ്ഫിയർ) | `part of 44-AAB-a` |
|

ഒരു ടർക്കിക്ക് ഭാഷയാണ് **ഗാഗൗസ് ഭാഷ** (ഇംഗ്ലീഷ്: *Gagauz language*) (Gagauz: gagauz dili, gagauzça) . മോൾഡോവ, യുക്രൈൻ, റഷ്യ, ടർക്കി എന്നിവിടങ്ങളിലുള്ള ഗാഗൗസ് ജനതയാണ് ഈ ഭാഷ സംസാരിക്കുന്നത്. മോൾഡോവയിലെ സ്വയംഭരണ പ്രദേശമായ ഗാഗൗസിയായിലെ ഔദ്യോഗിക ഭാഷയാണിത്. ടർക്കിക്ക് ഭാഷാഗോത്രത്തിലെ ഓഘുസ് ശാഖയിലാണിതു പെടുന്നത്. അസെറി, ടർക്ക്മെൻ, ക്രിമിയൻ താത്താർ, ടർക്കിഷ് ഇവയും ഈ ഭാഷയെപ്പോലെ ഓഘുസ് ശാഖയിൽപ്പെടും. ഗാഗൗസ് ഭാഷയ്ക്കു രണ്ടു ഭാഷാഭേദങ്ങൾ നിലവിലുണ്ട്. ബൽഗാർ ഗാഗൗസി, തീരദേശ ഗാഗൗസി എന്നിവയാണവ. ഗാഗൗസ് ബാൾക്കൻ ഗാഗൗസ് ടർക്കിഷുമായി വളരെ വ്യത്യസ്തമായ ഭാഷയാണ്.

## ഇതും കാണൂ

Gagauzia Flag
* Gagauzia
* Kazakh language
* Krymchak language
* Turkish language
* Urum language
* Khakas language
* Tatar language
* Kumyk language
* Qashqai language
* Salar language

## അവലംബം

## കൂടുതൽ വായനയ്ക്ക്

* Ulutaş, İsmail. 2004. *Relative clauses in Gagauz syntax*. Istanbul: Isis Press. ISBN 975-428-283-8
* Shabashov A.V., 2002, Odessa, Astroprint, *"Gagauzes: terms of kinship system and origin of the people"*, (Шабашов А.В., *"Гагаузы: система терминов родства и происхождение народа"*)